Diari Oficial de la Generalitat Valenciana


Sumari del DOGV 6315, del 21-07-2010 (2010/8179)

RESOLUCIÓ de 13 de juliol de 2010, de la consellera de Turisme i presidenta de l'Agència Valenciana del Turisme, per la qual es concedixen ajudes en matèria de turisme, convocades per Resolució d'11 de febrer de 2010.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6315

Data del DOGV
:   21-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8179


Data del document
:   13-07-2010

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 13 de juliol de 2010, de la consellera de Turisme i presidenta de l'Agència Valenciana del Turisme, per la qual es concedixen ajudes en matèria de turisme, convocades per Resolució d'11 de febrer de 2010. [2010/8179]
Antecedents de fet
Primer. Per Resolució d'11 de febrer del 2010 (DOCV núm. 6210, de 19.02.2010) de la consellera de Turisme, en la seua qualitat de presidenta de l'Agència Valenciana del Turisme, es van convocar les ajudes de l'Agència per a l'any 2010, en el marc del pla de competitivitat del sector turístic 2009-2011.
Segon. Dins del termini establit a este efecte es van presentar sol·licituds d'ajuda, que han determinat la instrucció dels respectius expedients amb emissió dels corresponents informes tècnics, havent-se elevat a continuació tot allò que s'ha actuat a la Comissió Avaluadora d'Ajudes prevista en l'article 10 de l'esmentada resolució de convocatòria.
Tercer. De conformitat amb allò que s'ha establit en el dit precepte, la Comissió Avaluadora d'Ajudes en sessió de 8 de juliol del 2010, segons la documentació aportada per les empreses i entitats sol·licitants, dels criteris establits i informes tècnics emesos, va acordar informar favorablement la concessió d'ajudes a les empreses i entitats sol·licitants que hui figuren en els annexos d'esta resolució, havent Formulat proposta en els mateixos termes la secretària autonòmica de Turisme i directora de l'Agència Valenciana del Turisme, referendant els acords adoptats a este efecte per l'esmentada comissió.
A este respecte, cal assenyalar que en compliment de les directrius establides en l'exposició de motius de la resolució de convocatòria, de «[?] recolzar de forma decidida mesures i actuacions que incentiven l'estalvi energètic i la sostenibilitat mediambiental, el suport a la qualitat total i a la implantació i desenrotllament de tecnologies de la informació i comunicació, així com la millora en l'accessibilitat de l'oferta turística», referència que és plasmació concreta d'allò que s'ha assenyalat en el marc que constituïx El Pla de Competitivitat del Sector Turístic 2009-2011, El Pla de Turisme Accessible de la Conselleria de Turisme, i en les Metes i Propostes de l'Estratègia Territorial de la Comunitat Valenciana per al Sector Turístic, d'acord amb els eixos i temes que es consideren prioritaris pel Fons Europeu de Desenrotllament Regional (FEDER) ressenyats en l'article 4.2 de la convocatòria, la Comissió ha acordat informar, a l'efecte de concessió, tots els expedients favorables relatius als programes d'ajuda següents: 711, 721, 733, 731, 311 i 331.
Així mateix, amb vista a una major redistribució de la dotació pressupostària disponible, segons el que preveu l'article 14.7 de la resolució de convocatòria, i d'acord amb l'acord adoptat en anterior sessió, la Comissió Avaluadora d'Ajudes ha acordat modular per trams el percentatge d'ajuda, en funció de la puntuació obtinguda en cada expedient i segons el percentatge màxim d'ajuda (75% o 50%) establit per a cada programa. De la mateixa manera, en raó al mateix motiu i justificació, es mantenen els límits acordats per la Comissió en anterior sessió de 10-06-2010, segons el detall següent:
· Inversions en unitats d'allotjament turístic i en restaurants:
30.000 euros. Este import serà aplicable a la resta d'empreses turístiques com ara agències de viatges, oferta complementària, etc., no incloses en els següents apartats.
· Inversions en allotjament turístic rural en l'interior: 60.000 euros.
· Inversions en establiments hotelers, blocs d'apartaments i campaments de turisme: 150.000 euros.
Quart. Abans de dictar-se esta resolució de concessió d'ajuda, s'ha obtingut de cada sol·licitant una declaració relativa a les altres ajudes de minimis i a les ajudes relacionades amb la dita ajuda que haja rebut durant l'exercici fiscal en curs, i s'ha comprovat que la dita ajuda no situa l'import total de les ajudes percebudes pel sol·licitant durant el període de l'1 de gener de 2008 al 31 de desembre del 2010 per damunt del sostre dels 500.000 euros, en compliment del que establix la secció 4.2.2, lletra g, de la Comunicació de la Comissió de 17 de desembre de 2008 sobre el «Marc temporal comunitari aplicable a les mesures d'ajuda estatal per a facilitar l'accés al finançament en l'actual context de crisi econòmica i financera» (DOUE de 22.01.2009, 2009/C 16/01).
Quint. Es fa constar que estes ajudes estan cofinançades pel Fons Europeu de Desenrotllament Regional (FEDER), segons els percentatges màxims de cofinançament establit per la Decisió C(2009) 10277, adoptada per la Comissió Europea en data 16.12.2009, per la qual es modifica la Decisió C(2007) 5929.
Fonaments de dret
Primer. La competència per a resoldre l'ostenta la consellera de Turisme, en la seua condició de presidenta de l'Agència Valenciana del Turisme, de conformitat amb el que establix l'article 5, apartat 2, lletra k, del Decret 209/2004, de 8 d'octubre, del Govern Valencià, pel qual s'aprova el Reglament de l'Agència Valenciana del Turisme.
Segon. Les sol·licituds o projectes que s'indiquen en els annexos d'esta resolució s'ajusten, en els aspectes que si és el cas es detallen, als planes i programes d'actuació de l'Agència Valenciana del Turisme per a l'any 2010, per la qual cosa les inversions/actuacions corresponents es consideren incentivables.
Tercer. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies personals que individualitzen els efectes de l'acte per a cada interessat.
D'acord amb el que preveu la Llei 38/2003, de 17 de novembre, General de Subvencions, així com en el seu Reglament aprovat per Reial Decret 887/2006, de 21 de juliol, el Decret 9/2000, de 25 de gener, del Govern Valencià, sobre concessió d'ajudes en matèria de Turisme, l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme, i la Resolució d'11 de febrer del 2010, de la consellera de Turisme, en la seua qualitat de presidenta de l'Agència Valenciana del Turisme, per la qual es convoquen les ajudes de l'Agència per a l'any 2010, en el marc del Pla de Competitivitat del Sector Turístic 2009-2011, vistos els antecedents de fet i fonaments de dret assenyalats i de conformitat amb la proposta de resolució formulada per la secretària Autonòmica de Turisme i directora de l'Agència Valenciana del Turisme, resolc:
Primer
Concedir les subvencions a favor dels beneficiaris que s'indiquen en els annexos adjunts a esta resolució (annexos on es detallen, entre altres aspectes, el núm. d'expedient, la descripció del projecte, el cost elegible i l'import de l'ajuda), amb càrrec al capítol i subprograma pressupostaris que s'indiquen a continuació:

\* \* \* \* \* \* \* \* \* \* \*

Segon. Obligacions dels beneficiaris
a) L'efectivitat de les dites subvencions, en funció del tipus d'inversió/actuació a realitzar segons els casos, queda subordinada al compliment de les obligacions establides en la Resolució d'11 de febrer del 2010, anteriorment citada i la resta de normativa que els siga aplicable.
b) En tota actuació que resulte beneficiària d'ajuda haurà de figurar de forma visible i preferent el logotip de l'Agència Valenciana del Turisme junt amb el logotip i lema del Fons Europeu de Desenrotllament Regional (FEDER), amb indicació que l'actuació està cofinançada amb este fons europeu, havent de figurar la llegenda «Una manera de fer Europa». En el cas que algun beneficiari no disposara dels dits logotips, li seran facilitats des de l'Agència Valenciana del Turisme.
c) L'efectivitat de les ajudes estarà subordinada al compliment de les obligacions derivades de la política mediambiental de la Unió Europea.
d) En el supòsit d'haver sol·licitat subvenció per a l'edició de guies d'establiments turístics, és indispensable remetre la maqueta de la guia amb caràcter previ a l'Agència Valenciana del Turisme, per a contrastar la informació proposada amb les dades que es troben en poder Del corresponent registre d'esta Administració turística, a fi que siguen esmenats els errors advertits abans de l'elaboració definitiva de la guia.
e) Tots els llocs web acollits a estes ajudes hauran d'incloure un enllaç al portal turístic de la Comunitat Valenciana en la pàgina d'inici, amb la marca i indicacions tècniques facilitades per la Conselleria de Turisme, havent d'estar operatiu des del moment de tramitació de la sol·licitud. S'haurà de facilitar a la Conselleria de Turisme-Agència Valenciana del Turisme l'accés a les estadístiques del servidor web i a qualsevol informació que considere oportuna per a verificar les dades que figuren en l'informe del projecte.
f) Les inversions incentivades amb càrrec al capítol VII quedaran afectes i vinculades a la finalitat descrita en la sol·licitud d'ajuda, durant un període de cinc anys, una vegada completada la totalitat de la inversió, sense que durant el dit període puga modificar-se tal finalitat sense autorització de l'Agència Valenciana del Turisme. En cas contrari, l'òrgan competent per a la concessió de les ajudes incoarà el corresponent expedient que podrà finalitzar, si és el cas, amb la revocació de la subvenció i l'obligació de reintegrar les ajudes percebudes, amb els corresponents interessos. En la tramitació del procediment de revocació es garantirà, en tot cas el dret d'audiència de l'interessat.
g) En el cas que la inversió incentivada implique realització d'obres, i havent-se aportat la seua sol·licitud, haurà d'aportar-se la llicència d'obres corresponent als projectes subvencionats
Tercer. Justificació de gastos
a) La justificació de les subvencions, en funció del tipus d'inversió/actuació a realitzar segons els casos, queda subordinada al compliment d'allò que s'ha establit respecte a la justificació de gastos en la Resolució d'11 de febrer del 2010, anteriorment citada i la resta de normativa que els siga aplicable.
b) La inversió/actuació objecte de subvenció haurà d'estar finalitzada i haurà de justificar-se en la seua totalitat abans de la data límit de justificació assenyalada per a cada expedient en els annexos adjunts.
A més d'aportar la documentació exigida per cada concret programa, la justificació d'haver sigut executada la Inversió/actuació incentivable es farà per mitjà De la presentació de compte justificatiu, que haurà d'anar acompanyada de la documentació original probatòria tant del gasto com del pagament efectuat, corresponents al cost elegible. A este efecte s'haurà d'omplir l'imprés normalitzat de compte justificatiu disponible en l'adreça d'Internet següent: . En el cas que el gasto i pagament justificat siga per un import inferior al cost elegible, s'aplicarà el percentatge de subvenció concedit sobre tal import inferior per a calcular la subvenció a lliurar.
c) En tots els programes en què s'incentiven partides de gasto corrent (màrqueting electrònic; sistemes de gestió de qualitat, medi ambient, accessibilitat, I I+D+i; assessorament específic per a la millora empresarial i actuacions promocionals en mercats exteriors), s'haurà d'acompanyar d'informe final amb els resultats obtinguts del desenrotllament del projecte, omplit en l'imprés disponible en: . En cas d'I+D+i, còpia en paper i en format digital.
d) Quan la subvenció incentive gastos derivats de la certificació de sistemes de gestió de qualitat, medi ambient, accessibilitat, I I+D+i; així com la realització de Projectes d'I+D+i, s'aportarà el certificat/distintiu corresponent atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.
e) En el programa de «Assessorament específic per a la millora empresarial», l'associació beneficiària haurà d'aportar còpia de l'estudi realitzat, tant en format paper, com en format digital (CD, DVD).
Quart. Pagament de les ajudes
a) L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació, i sempre que haja complit les obligacions exigibles.
b) En el cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que, pendent l'exercici de l'opció, es referme per mitjà d'aval bancari l'import total subvencionat que quedarà subjecte a l'exercici de la dita opció, podent executar-se l'aval en el cas que arribat el moment de l'opció, el beneficiari no acreditara haver-la exercit dins del termini que s'assenyale en la resolució d'atorgament de l'ajuda.
Quint. Minoració, revocació i reintegrament de les ajudes
a) L'alteració d'alguna de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de l'actuació, la falta o incompleta justificació dels gastos efectivament realitzats, la concessió després de la presentació de la sol·licitud d'altres ajudes que, en el seu conjunt, excedisquen dels límits establits o la concurrència d'alguna de les causes previstes en l'article 37 de la Llei 38/2003, General de Subvencions, podrà donar lloc a la revocació, minoració parcial o total de la subvenció concedida, després de la incoació del procediment oportú.
b) Per mitjà d'actuacions de verificació, l'Agència Valenciana del Turisme podrà en tot moment comprovar, pels seus propis mitjans o per professionals externs, l'adequada aplicació de les ajudes, per mitjà d'inspeccions de comprovació o per mitjà de sol·licitud d'informació aclaridora, garantint-se en tot cas el dret d'audiència de l'interessat, sense perjuí de les actuacions inspectores que pogueren desenrotllar-se a instàncies de la Intervenció General o altres organismes competents.
c) En el cas del Programa 321, suport a projectes d'interés singular que enfortisquen l'oferta turística valenciana, la no obtenció de l'alta de l'establiment de què es tracte en el Registre General d'empreses, establiments i professions turístiques de la Comunitat Valenciana, en el termini d'un any comptat des de l'efectiva liquidació de l'ajuda corresponent a l'única/última fase en què s'execute el projecte, podrà ser causa suficient per a l'inici d'un procediment de revocació I reintegrament, en la tramitació del qual es garantirà, en tot cas, el dret d'audiència de l'interessat.
Sext. Marc temporal comunitari
Estes ajudes s'acullen al que disposa la Decisió de la Comissió Europea C (2009) 4558, de 8 de juny, relativa a l'ajuda núm. N 307/2009 - Espanya, «Règim temporal d'ajuda per a concedir quantitats limitades d'ajuda compatible», que autoritza l'aplicació per a l'Estat espanyol del «Marc Temporal Comunitari aplicable a les mesures d'ajuda per a facilitar l'accés al finançament en l'actual context de crisi econòmica i financera» (segons la Comunicació de la Comissió Europea 2009/C 16/01, DOUE 22/01/2009).
Se significa al beneficiari de l'ajuda, en compliment del que establix l'article 7 del Reglament (CE) 438/2001, que han de conservar-se, durant el període de 3 anys següents al pagament del saldo del programa per part de la Comissió Europea, els justificants relatius als gastos indicats en el punt 6 de l'article 38 del Reglament (CE) 1260/99.
Sèptim. Publicació en el Diari Oficial de la Comunitat Valenciana
La Llei 30/1992, de Règim Jurídic de les Administracions Públiques i del Procediment Administratiu Comú, contempla en l'article 60 la possibilitat que els actes administratius siguen objecte de publicació «quan així ho establisquen les normes reguladores de cada procediment o quan ho aconsellen raons d'interés públic observades per l'òrgan competent». De conformitat amb allò que s'ha assenyalat en el dit precepte, la resolució d'11 de febrer del 2010, de convocatòria d'ajudes (publicada en el DOCV de 19.02.2010), preveu en l'article 12, apartat 1, paràgraf segon, que «quan l'elevat nombre de beneficiaris així ho aconselle, la notificació podrà ser substituïda per la publicació de les ajudes concedides en el DOCV». Precisament, donat L'elevat número d'interessats, i de conformitat amb la indicació a este efecte formulada per la Comissió Avaluadora d'Ajudes i la proposta de la secretària Autonòmica de Turisme i directora de l'Agència Valenciana del Turisme, es procedix a la publicació en el Diari Oficial de la Comunitat Valenciana d'esta resolució de concessió d'ajudes en matèria de turisme.
Huité. Recursos
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació en el Diari Oficial de la Comunitat Valenciana d'esta i, potestativament, podrà interposar-se recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la publicació en el Diari Oficial de la Comunitat Valenciana d'esta, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 13 de juliol del 2010.- La consellera de Turisme i presidenta de l'Agència Valenciana del Turisme: Belén Juste Picón.
ANNEX
